નેવુના દાયકાના સેક્સી - હૉટ અભિનેત્રી મમતા કુલકર્ણી છેલ્લા દસ વરસથી રૂપેરી પડદેથી ગાયબ છે . તેમના અંગે સનસનાટીભર્યા અહેવાલ મળે છે કે તેઓ હાલ દુબઈમાં પોતાના દાણચોર પતિ સાથે રહે છે . મળતી માહિતી મુજબ મમતા કુલકર્ણીએ 2012માં એક ડ્રગ દાણચોર સાથે લગ્ન કર્યાં છે અને તેઓ દુબઈમાં રહે છે . તે દાણચોર જેલમાં આજીવન કેદની સજા ભોગવી રહ્યો હતો , પરંતુ મમતા તેની સાથે છેલ્લા દસ વરસથી રિલેશનશિપમાં હતાં . નવેમ્બર 2012માં મમતાએ તે દાણચોર સાથે લગ્ન કરી તેને જેલમાંથી મુક્ત કરાવ્યો . આ ડ્રગ્સ દાણચોરનું નામ વિકી ગોસ્વામી છે . 1997મા દુબઈમાં પોલીસે તેને મૅન્ડ્રૅક્સની દાણચોરી કરતાં ઝડપ્યો હતો . મમતા કુલકર્ણી અંગે અગાઉ કહેવાતુ હતું કે તેમણે બૉલીવુડમાં પોતાના કૅરિયરનો ગ્રાફ નીચે જતાં એક એનઆરઆઈ સાથે લગ્ન કરી લીધા અને અમેરિકા રહેવા જતા રહ્યાં , પરંતુ હવે સમાચાર આવ્યાં છે કે વિકી સાતે પ્રેમ હોવાના કારણે મમતા અને એનઆરઆઈએ છુટાછેડા લઈ લીધાં અને મમતાએ વિકી સાથે લગ્ન કરી દુબઈમાં ઘર વસાવી લીધું . એમ પણ કહેવાય છે કે વિકી ગોસ્વામીએ મમતા કુલકર્ણી સાથે લગ્ન કરવા માટે ઇસ્લામ પણ અંગીકાર કર્યો છે . નોંધનીય છે કે મમતા કુલકર્ણીએ કરણ અર્જુન અને સબસે બડા ખિલાડી જેવી મહત્વની ફિલ્મોમાં કામ કર્યુ હતું . કરણ અર્જુનમાં તેમની સામે સલમાન ખાન હતાં , તો સબસે બડા ખિલાડીમાં અક્ષય કુમાર .